Anno Domini 1500 unde 2 uppe der hilligen drevoldicheit dach, tusken negen und teyn, do bekande disse nageschreven Karrelen vor dissen besetten borgers in Hans Klunckert synem stenhuse. Int erste vor Hans Ruyggewolde unde Johan Hagen unde vor Hennynck Symens unde vor Hinrick Lulle und vor Hans Wollters, borgere van Wyborch. Int erste bekanden: Pirell, dat he gekofft hadde van Hans Echolt 4 last soltes, he mede fo&#x0364;rde in Ruslant. – Mychell Karelle 2 last 1 sack soltes, gekofft van Hans Echolt. – Simmen Karelle 1 last soltes, gekoff van Marten Bockellman. – Hans Ericken poicke, dat he in alle myssede na syner bekantnisse 5 marc. – Laffrens Simmen poicke ok 5 marc. – Hans Seyszen Karlle (!) soket 3 last soltes, gekofft van Rotgers. Dit isz de summen, dar de Karrelen uppsoken, in alle 10 last 1 sack soltes, noch 10 marc an anderen tuge. Wes war is unde konen, maken also des en recht is. Disser seddel is twe, de ene ut der anderen sneden ut dem a b c.